Da Bau håt kan Tuam und unta'r an anzich'n groß'n Dåch san Kiach'n und Pfoahaus daham. Auss'n is's a Hoizständakonstrukteaun mit Betonstana, an rundumadum rennat'n Fenstabaund und an Flåchdåch – drum håt's im Voiksmund den Nauman „Teehaus“ kriagt. Im quadratisch'n Innar'n von da Kiach'n kaunn ma de hoizane Trågkonstrukteaun sehg'n. De Orgel staummt uasprüngli vom Michele Dacci aus'n Joahr 1741 und is 1984 umbaut wua'n.